ლევონ ტერ-პეტროსიანი

ლევონ ტერ-პეტროსიანი (; დ. 9 ღურთუთა 1945, ალეპო, სირია) — სომხეთიშ პოლიტიკური დო ოჯარალე მოღალე. ქიანაშ მაართა პრეზიდენტი 1991-1998 წანეფს.

ლევონ ტერ-პეტროსიანქ დებადჷ სირიაშ ნოღა ალეპოს. მუამუში აკოფ ტერ-პეტროსიანი სირიაშ დოა ლიბანიშ კომუნისტური პარტიეფიშ ართ-ართი დჷმარსხუაფალი რე. 1946 წანას ფანიაქ გეგნიხორჷ სომხეთიშ სსრ-შა. 1963 წანას გემშართჷ დო 1968 წანას გათუ ერევანიშ სახენწჷფო უნივერსიტეტიშ ფილოლოგიაშ ფაკულტეტი. 1989 წანას გეგშაგორეს სომხეთიშ უჟინაში სხუნუშ დეპუტატო, 1990 წანას — უჟინაში სხუნუშ მადუდეთ.

1991 წანაშ 16 გჷმთუთას გეგშაგორეს ზოხორინელი სომხეთიშ მაართა პრეზიდენტო. თის ხუჯ დუკინჷ გიშმაგორალეფიშ 83,4 %-იქ. 1996 წანას, მაჟირა ხანით გეგშაგორეს პრეზიდენტო დო ხონარეფიშ 51,75% მიპალუ. პრეზიდენტიშ პოსტიშე გეგნოდირთჷ 1998 წანაშ ფურთუთას. გინორინაშ ბაძაძი რდჷ დება სომხეთიშ თარობას. თიმბორჯიან პრემიერ-მინისტრ რობერტ ქოჩარიანქ,დუდთხილუაშ მინისტრ ვაზგენ სარქისიანქ დო დინოხოლენი საქვარეფიშ დო ერუანული უშქურანჯობაშ მინისტრ სერჟ სარქისიანქ ხუჯი ვადუკინეს თიშ გეგმას გვალამი ყარაბაღიშ კონფლიქტიშ დორეგულირაფაშ გეშა, ნამუთ ითოლიშწორენდჷ კონფლიქტიშ ზონაშ დემილიტარიზაციას დო აზერბაიჯანალეფიშ დორთინაფა ნთელ რანწკი დოხორელ პუნქტეფშა.

გინორინაშ უკული მუშენდჷ მატენადარანს. ოკათუდჷ 2008 წანაშ ოპრეზიდენტე გიშაგორუეფს დო გეგშართჷ მაჟრა აბანშა ხონარეფიშ 21,50%-ით. 2012 წანაშ საპარლამენტე გიშაგორუეფს თიშ პარტიაქ მიპალუ 7 მანდატი, მარა თიქ ვარი გაცხადჷ დეპუტატალაშე.

რესურსეფი ინტერნეტის

 Official Levon for President 2008 campaign website 
 Левон Тер-Петросян: нужно демонтировать криминальную структуру власти. Интервью. Коммерсант, 6 декабря 2007 г.
 ბიოგრაფია

კატეგორია:სომხეთიშ პრეზიდენტეფი